非洲大使駐北京聯合會喺4月11號，發咗抗議信俾北京嘅外交部長王毅，同時仲發俾咗聯合國人權理事會、非洲聯盟等。信度抨擊呢個作為係中國大陸對非洲人嘅種族主義，要求立即改善。而美國大使館喺4月11號發出咗標題「非裔美國人在廣州被歧視」嘅安全警示，話當地啲差人落柯打叫啲酒吧、食肆，停止招呼啲似非裔嘅客，又話當地啲官員要求同非洲人有過聯繫嘅人，都要強制檢疫同自我隔離，一啲商鋪、酒店仲拒絶咗做非裔美國人嘅生意。